—

2014 m. lapkričio 18 d. Komisijos reglamentas (ES) Nr. 1302/2014 dėl Europos Sąjungos geležinkelių sistemos posistemio „Lokomotyvai ir keleiviniai riedmenys“ techninės sąveikos specifikacijos (OL L 356, 2014 12 12, p. 228) su paskutiniais pakeitimais, padarytais 2019 m. gegužės 16 d. Komisijos įgyvendinimo reglamentu (ES) 2019/776 (OL L 139 I, 2019 5 27, p. 108) Šveicarijoje taikomi šie specifiniai atvejai, nurodyti Jungtinio komiteto sprendimo Nr. 2/2019 6 straipsnyje: — Nuolatinis specifinis atvejis CH-STI LOC&PAS-004: postūmio jėga (žr. TSS 4.2.3.4 straipsnį) Didžiausia leidžiama kiekvienos ašies postūmio jėga (kreipiamųjų jėgų suma) infrastruktūroje ribojama leidžiamu kelio atsparumu postūmiui. Atsižvelgiant į Šveicarijos geležinkelio kelio antstato konstrukciją, apskaičiuojant didžiausią leidžiamą postūmio jėgą kaip reguliuojamoji vertė turėtų būti taikomas koeficientas α = k1 = 0,85. Išskirtiniais atvejais po specialių patikrinimų gali būti taikomas koeficientas α = k1 = 1,0. Patvirtinti skirti dinaminiai bandymai turi būti atliekami taikant koeficientą α = k1 = 0,85. — Nuolatinis specifinis atvejis CH-STI LOC&PAS-005: pakylos stygius (Lokomotyvų ir keleivinių riedmenų TSS 4.2.3.4.2 straipsnis ir Vagonų TSS 4.2.3.5 straipsnis) Leidžiamas važiavimo greitis Šveicarijos geležinkelių tinkle nustatomas remiantis 130 mm (krovininiai traukiniai) ir 150 mm (keleiviniai traukiniai) pakylos stygiumi; šis pakylos stygis pripažįstamas be papildomo patikrinimo. Todėl, siekiant užtikrinti saugų eksploatavimą, būtina patikrinti transporto priemones atsižvelgiant į tokį pakylos stygių. Transporto priemonės, kurios nebuvo patikrintos atsižvelgiant į tokį pakylos stygių, negali būti naudojamos Šveicarijos geležinkelių tinkle. — Nuolatinis specifinis atvejis CH-STI LOC&PAS-017: gabarito bendrosios nuostatos (Lokomotyvų ir keleivinių riedmenų TSS 4.2.3.1 straipsnis) Įsake dėl geležinkelių nurodytų gabaritų atitiktis tarptautiniams EN 15273-1:2013 standarto gabaritams pripažįstama taip: — Gabaritas G1 – pripažįstamas be apribojimų. — Gabaritas GA – pripažįstamas su apribojimais, kaip Įsake dėl geležinkelių nurodytas gabaritas O1. Formulės, susijusios su gabaritu G1, turi būti taikomos apskaičiuojant bet kokio aukščio (h) riedmenų kinematinį gabaritą (viršutinę dalį). Standarto EN 15273-2 B priedo B.3.3.1, B.3.4.1, B.3.5.1 ir B.3.6.1 punktuose numatytų ypatumų Šveicarijoje taikyti negalima, jei aukštis h > 3,250 m. Įsake dėl geležinkelių nurodytas gabaritas O1 atitinka standartines gabarito GA apkrovas, kaip nurodyta UIC informacinio lapo 506 B priedo B.1.1 straipsnyje. — Gabaritas GB – pripažįstamas su apribojimais, kaip Įsake dėl geležinkelių nurodytas gabaritas O2. Formulės, susijusios su gabaritu G1, turi būti taikomos apskaičiuojant bet kokio aukščio (h) riedmenų kinematinį gabaritą (viršutinę dalį). Standarto EN 15273-2 B priedo B.3.3.1, B.3.4.1, B.3.5.1 ir B.3.6.1 punktuose numatytų ypatumų Šveicarijoje taikyti negalima, jei aukštis h > 3,250 m. Įsake dėl geležinkelių nurodytas gabaritas O2 atitinka standartines gabarito GB apkrovas, kaip nurodyta UIC informacinio lapo 506 B priedo B.1.1 straipsnyje. — Gabaritas GC – pripažįstamas su apribojimais, kaip Įsake dėl geležinkelių nurodytas gabaritas O4. Visų tipų gabaritų (pvz., Įsake dėl geležinkelių nurodytų gabaritų O1, O2, O4) infrastruktūros gabaritas (viršutinė dalis) apskaičiuojamas pagal standarto EN 15273-1: 2013 C priedo C.2.1 lentelę (atitinkamai C priedo C.2.3 punkto C4 lentelę), laikantis standartinių kinematinių profilių ir susijusių skaičiavimo taisyklių. Standarto EN 15273-3:2013 C priedo C.2 ir C.3 lentelėse pateiktų formulių Šveicarijoje naudoti neleidžiama, jei aukštis h > 3,250 m. — Nuolatinis specifinis atvejis CH-TSI LOC&PAS-028: gabaritas, durys (Lokomotyvų ir keleivinių riedmenų TSS 4.2.3.1 straipsnis) Leidžiamos įlipimo durys, atitinkančios UIC informacinio lapo 560 1.1.4–1.1.4.3 skirsnių reikalavimus. Paprastai taikomi šie punktai: Įsake dėl geležinkelių nurodytų gabaritų atitiktis tarptautiniams EN 15273-1:2013 standarto gabaritams pripažįstama taip: — Gabaritas G1 – pripažįstamas be apribojimų. — Gabaritas GA – pripažįstamas su apribojimais kaip Įsake dėl geležinkelių nurodytas gabaritas O1. Formulės, susijusios su gabaritu G1, turi būti taikomos apskaičiuojant bet kokio aukščio (h) riedmenų kinematinį gabaritą (viršutinę dalį). Standarto EN 15273-2 B priedo B.3.3.1, B.3.4.1, B.3.5.1 ir B.3.6.1 punktuose numatytų ypatumų Šveicarijoje taikyti negalima, jei aukštis h > 3,250 m. Įsake dėl geležinkelių nurodytas gabaritas O1 atitinka standartines gabarito GA apkrovas, kaip nurodyta UIC informacinio lapo 506 B priedo B.1.1 straipsnyje. — Gabaritas GB – pripažįstamas su apribojimais kaip Įsake dėl geležinkelių nurodytas gabaritas O2. Formulės, susijusios su gabaritu G1, turi būti taikomos apskaičiuojant bet kokio aukščio (h) riedmenų kinematinį gabaritą (viršutinę dalį). Standarto EN 15273-2 B priedo B.3.3.1, B.3.4.1, B.3.5.1 ir B.3.6.1 punktuose numatytų ypatumų Šveicarijoje taikyti negalima, jei aukštis h > 3,250 m. Įsake dėl geležinkelių nurodytas gabaritas O2 atitinka standartines gabarito GB apkrovas, kaip nurodyta UIC informacinio lapo 506 B priedo B.1.1 straipsnyje. — Gabaritas GC – pripažįstamas su apribojimais kaip Įsake dėl geležinkelių nurodytas gabaritas O4. Visų tipų gabaritų (pvz., Įsake dėl geležinkelių nurodytų gabaritų O1, O2, O4) infrastruktūros gabaritas (viršutinė dalis) apskaičiuojamas pagal standarto EN 15273-1: 2013 C priedo C.2.1 lentelę (atitinkamai C priedo C.2.3 punkto C4 lentelę), laikantis standartinių kinematinių profilių ir susijusių skaičiavimo taisyklių. Standarto EN 15273-3:2013 C priedo C.2 ir C.3 lentelėse pateiktų formulių Šveicarijoje naudoti neleidžiama, jei aukštis h > 3,250 m. Šveicarijoje taikomos šios nacionalinės taisyklės, nurodytos Jungtinio komiteto sprendimo Nr. 2/2019 6 straipsnyje: — CH-TSI LOC&PAS-001 (2015 m. birželio mėn. 1.0 versija): pantografo srovės imtuvo plotis; — CH-TSI LOC&PAS-002 (2021 m. birželio mėn. 2.0 versija): siauri iešmai / važiavimo per iešmus patvirtinimai; — CH-TSI LOC&PAS-003 (2021 m. birželio mėn. 2.0 versija): trumpi r spinduliai < 250 m — CH-TSI LOC&PAS-006 (2021 m. birželio mėn. 2.0 versija): riedmenų su N serijos kėbulo pakreipimo sistema patvirtinimas; — CH-TSI LOC&PAS-007 (2021 m. birželio mėn. 2.0 versija): antbriaunio tepimas; — CH-TSI LOC&PAS-009 (2015 m. birželio mėn. 1.0 versija): transporto priemonių su šiluminiais varikliais išmetamieji teršalai (taisyklė gali būti nesuderinama su Reglamentu (ES) 2016/1628 ir turi būti peržiūrėta iki 2021 m. gruodžio 31 d.); — CH-TSI LOC&PAS-011 (2021 m. birželio mėn. 2.0 versija): traukos jėgos apribojimas; — CH-TSI LOC&PAS-012 (2016 m. liepos mėn. 1.0 versija): pilnutinis laidis; — CH-TSI LOC&PAS-013 (2016 m. liepos mėn. 1.0 versija): pantografo ir kontaktinės linijos sąveika; — CH-TSI LOC&PAS-014a (2021 m. birželio mėn. 2.0 versija): riedmenų savybės suderinamumui su geležinkelio kelio elektros grandine pagrįsta traukinių buvimo vietos nustatymo sistema užtikrinti — CH-TSI LOC&PAS-014b (2021 m. birželio mėn. 2.0 versija): riedmenų savybės suderinamumui su ašių skaitikliais pagrįsta traukinių buvimo vietos nustatymo sistema užtikrinti — CH-TSI LOC&PAS-019 (2019 m. birželio mėn. 2.0 versija): traukinio pirmojo riedmens signalas „Non leading input“ (taisyklė gali būti nesuderinama su Reglamentu (ES) Nr. 1302/2014 ir turi būti peržiūrėta iki 2021 m. gruodžio 31 d.); — CH-TSI LOC&PAS-020 (2019 m. birželio mėn. 2.0 versija): signalas „Sleeping input“ naudojant sudėtinį riedmenų vienetą (taisyklė gali būti nesuderinama su Reglamentu (ES) Nr. 1302/2014 ir turi būti peržiūrėta iki 2021 m. gruodžio 31 d.); — CH-TSI LOC&PAS-022 (2021 m. birželio mėn. 2.1 versija): avarinio stabdymo atstatymas; — CH-TSI LOC&PAS-025 (2019 m. birželio mėn. 2.0 versija): saugus įmontuotos ETCS įrangos atjungimo įtaisas (taisyklė gali būti nesuderinama su Reglamentu (ES) Nr. 1302/2014 ir turi būti peržiūrėta iki 2021 m. gruodžio 31 d.); — CH-TSI LOC&PAS-026 (2019 m. birželio mėn. 2.0 versija): draudimas naudoti SIGNUM/ZUB transporto priemonėse, kuriose įdiegta „Baseline 3“ ERTMS/ETCS; — CH-TSI LOC&PAS-027 (2019 m. birželio mėn. 2.0 versija): rankinis radijo valdymas manevruojant (veikimo režimas „Shunting“) (taisyklė gali būti nesuderinama su Reglamentu (ES) Nr. 1302/2014 ir turi būti peržiūrėta iki 2021 m. gruodžio 31 d.); — CH-TSI LOC&PAS-030 (2021 m. birželio mėn. 2.0 versija): nuo sukibimo nepriklausančių stabdymo sistemų naudojimas; — CH-TSI LOC&PAS-031 (2020 m. lapkričio mėn. 2.1 versija): saugus traukos nutraukimas (taisyklė gali būti nesuderinama su Reglamentu (ES) Nr. 1302/2014 ir turi būti peržiūrėta iki 2021 m. gruodžio 31 d.); — CH-TSI LOC&PAS-035 (2020 m. lapkričio mėn. 2.1 versija): pakankama avarinio stabdymo apkrova (taisyklė gali būti nesuderinama su Reglamentu (ES) Nr. 1302/2014 ir turi būti peržiūrėta iki 2021 m. gruodžio 31 d.); — CH-TSI LOC&PAS-036 (2019 m. birželio mėn. 2.0 versija): transporto priemonės su abiem važiavimo kryptims skirtu mašinisto pultu (taisyklė gali būti nesuderinama su Reglamentu (ES) Nr. 1302/2014 ir turi būti peržiūrėta iki 2021 m. gruodžio 31 d.); — CH-TSI LOC&PAS-037. (2019 m. birželio mėn. 1.0 versija): ETCS paprastasis stabdys (taisyklė gali būti nesuderinama su Reglamentu (ES) Nr. 1302/2014 ir turi būti peržiūrėta iki 2021 m. gruodžio 31 d.).